0

زّيرو ؤلا صّيفر (رّمز ف نّماري لغبارية 0) هوّا نمرة ؤ عاداد كيمتّل لكونصيپط ديال والو ؤلا لخوا. ف لماط، زيرو هوّا لمحايد ديال لجمع. ف نّيڤو لقافز ديال لماط، أي عنصر محايد ديال قانون جمعي، متلا ف ݣروپ، كيتّكتب عادتن 0 وخا مايكونش كيمتل لعاداد زيرو لي كيعرفو عامّت نّاس. ف لكتابة لموضعية د نّماري، زّيرو كيتخدّم كا نايب فاش شي موضع ف عاداد ماكيكون فيه والو، متلا ف لعاداد 102، زّيرو محطوط ف لبلاصة ديال لعشرات حيت ماكاين فيها والو، ؤ كيتّعتابر نايب (ب نّݣليزية placeholder) حيت كينوب على نّمرة لي كان تقدر تكون ف داك لموضع.

 لأصل د لكلمة 
كلمة زيرو جات من لفرانساوية ، لي جات من طّاليانية ، لي جات من لڤينيسية  لموقابيل ديال طّاليانية ، لي أصلها من لعربية . كلمة صِفْر ف لعربية لقديمة كانت كاتعني والو، ؤ تطرجمات حرفيا من سّانسكريتية  () لي كانت مخدمة ف لهند. هاد زّيرو لهندي يقدر يكون لأصل ديالو يوناني بابيلي، من لحرف لّول ؤميكرون ο ف كلمة  (والو) لي تقدر تكون تخادت من رّمز ديال "والو" ف سّيستيم لفلكي د لكتبة ديال لبابيليين.

 ف لماط 
 أي عاداد يلا تزاد عليه زيرو كيبقا هوّا هوّا . داكشي علاش زيرو هوّا لمحايد ؤلا لعنصر لمحايد د لجمع.
 أي عاداد مضروب ف زيرو كيعطي زيرو .
 زيرو عاداد موجب ؤ سالب ف نفس لوقت.
 لقسيم علا زيرو ممنوع.
 أي عاداد (لي ماكيساويش زيرو) ؤس زيرو كيعطي واحد .
 زيرو مايمكنش يتّرفع ؤس زيرو.
 0 ؤس أي عاداد (لي ماكيساويش زيرو) كيعطي زيرو .
 لفاكطورييل ديال زيرو كيساوي واحد .

 مصادر 


تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة